cyanic-selkie/wikianc huggingface dataset:
Σαλεπιτζής
Περιγραφή
Ο σαλεπιτζής ήταν από τους "γραφικούς" τύπους των πλανόδιων πωλητών, παρόμοιος με τον παγωτά, δεδομένου ότι περιφερόταν κι αυτός ντυμένος πάντα στα άσπρα (φορούσε άσπρη μπλούζα και καπέλο, συνήθως όπως αυτό του μάγειρα) και με τροχήλατη προθήκη. Τα σκεύη που χρησιμοποιούσε ήταν μπρούτζινα, πολύπλοκα, αλλά πάντοτε καλογυαλισμένα και πεντακάθαρα.
Η δουλειά του άνθιζε τις πρωινές και τις βραδινές ώρες, δηλ. το ακριβώς αντίθετο με την δουλειά του στραγαλατζή. Γι' αυτό το λόγο, πολλοί σαλεπιτζήδες και στραγαλάδες ασκούσαν διπλό επάγγελμα, του στραγαλατζή τις ημερήσιες ώρες και του σαλεπιτζή τις άλλες.
Σκαραβαίος της Καρδιάς της Χατνεφέρ
Περιγραφή
Όπως αναφέρεται στην περιγραφή του αντικειμένου από το Μητροπολιτικό Μουσείο Τέχνης, το όνομα της Χατνεφέρ είναι λαξευμένο επάνω σε ένα άλλο όνομα, στοιχείο που φανερώνει ότι αρχικά ο σκαραβαίος δεν κατασκευάστηκε για την ίδια, αλλά τελικά αποτέλεσε δικό της ταφικό δώρο.
Σαλεπιτζής
Περιγραφή
Το στέκι του ο σαλεπιτζής το διάλεγε με βάση τις περιοχές που σύχναζαν ξενύχτηδες και εκείνοι που άρχιζαν τη δουλειά τους αξημέρωτα (οικοδόμοι, εργάτες κλπ.) ή επέστρεφαν από αυτήν αργά και οι οποίοι αναζητούσαν τον σαλεπιτζή για ένα ρόφημα που τους βοηθούσε να ξεχάσουν την νυχτερινή ψύχρα. Εκεί, όση ώρα αυτός ετοίμαζε το ζεστό ρόφημα, δημιουργούσε ένα κλίμα ευθυμίας αλλά και αντιπαραθέσεων, προκαλώντας τους πελάτες που περίμεναν μέσα στην ψύχρα και θίγοντας θέματα που αφορούσαν οτιδήποτε και ήταν ικανά να “ανάψουν τα αίματα”. Έτσι οι πελάτες είχαν την ευκαιρία να ενημερωθούν για την επικαιρότητα αλλά και να ανταλλάξουν τις απόψεις τους και "ζεσταίνονταν" έως ότου εκείνος ολοκληρώσει την παρασκευή του επιθυμητού ροφήματος. Δηλαδή, με λίγα λόγια, τα στέκια που δημιουργούνταν με την παρουσία του αποτέλεσαν ένα είδος πρώιμου/πρόχειρου υπαίθριου καφενείου.
Σκαραβαίος της Καρδιάς της Χατνεφέρ
Παραπομπές
Κατηγορία:Εκθέματα στο Μητροπολιτικό Μουσείο Τέχνης Κατηγορία:18η Αιγυπτιακή Δυναστεία Κατηγορία:Ταφική τέχνη Κατηγορία:Ταφικά έθιμα
Σαλεπιτζής
Σήμερα
Το επάγγελμα του σαλεπιτζή είναι ένα από τα επαγγέλματα που σχεδόν έχουν εκλείψει, δεδομένου ότι σήμερα δεν το ασκεί σχεδόν κανείς.
Πηγές
Κατηγορία:Παραδοσιακά επαγγέλματα Κατηγορία:Πλανόδιοι μικροπωλητές
Αμάντα Σάιφρεντ
Η Αμάντα Μισέλ Σέιφριντ (αγγλικά: Amanda Michelle Seyfried, 3 Δεκεμβρίου 1985) είναι Αμερικανίδα ηθοποιός, τραγουδίστρια-στιχουργός, ενώ ως παιδί ασχολήθηκε με το μόντελινγκ.
Ξεκίνησε την καριέρα της ως μοντέλο σε ηλικία 11 ετών και σε ηλικία 15 ετών ξεκίνησε την καριέρα της ως ηθοποιός με σποραδικές εμφανίσεις στις σειρές As the World Turns και All My Children.
Το 2004, η Σέιφριντ έκανε το κινηματογραφικό της ντεμπούτο στην ταινία Τα Κακά Κορίτσια (Mean Girls). Στη συνέχεια, είχε υποστηρικτικούς ρόλους σε ανεξάρτητες ταινίες όπως οι: Εννέα Ζωές (Nine Lives) το 2005 και Μοιραία Απαγωγή (Alpha Dog) το 2006. Επίσης, έκανε σποραδικές εμφανίσεις σε επεισόδια της τηλεοπτικής σειράς Veronica Mars (2004–2006). Μεταξύ του 2006 και 2011, εμφανιζόταν στη σειρά Big Love. Μετά από αυτό, η Σέιφριντ συμπρωταγωνίστησε στο μιούζικαλ Mamma Mia! του 2008 σε ένα ρόλο που την ανέδειξε ως ηθοποιό και την έκανε ευρύτερα γνωστή. Έχει πρωταγωνιστήσει σε πολλές ταινίες συμπεριλαμβανομένου τις: Το Σώμα που Σκοτώνει (Jennifer's Body) και Υποψία (Chloe) το 2009, Αγαπημένε μου Τζον (Dear John) και Γράμματα στην Ιουλιέτα (Letters to Juliet) το 2010 και Η Κοκκινοσκουφίτσα (Red Riding Hood) και In Time το 2011.
Το 2012, υποδύθηκε την Κοζέτ (Cosette) στην κινηματογραφική προσαρμογή του μιούζικαλ Οι Άθλιοι (Les Miserables) και θα υποδυθεί τη Λίντα Λόβλες στη βιογραφία Lovelace.
Πρώτα χρόνια
Η Σάιφρεντ γεννήθηκε στο Άλενταουν της Πενσυλβάνια στις ΗΠΑ στις 3 Δεκεμβρίου 1985. Η μητέρα της, Ανν (του γένους Σάντερ), είναι εργοθεραπεύτρια και ο πατέρας της, Τζακ, είναι φαρμακοποιός. Έχει Γερμανική καταγωγή. Η Σέιφριντ αποφοίτησε από το δημόσιο Λύκειο Γουίλιαμ Άλλεν του Άλενταουν το 2003. Έχει μια μεγαλύτερη αδελφή, την Τζένιφερ Σάιφρεντ, η οποία είναι μουσικός στο ροκ συγκρότημα της Φιλαδέλφεια, Love City.
Πρώτα βήματα (1995–2005)
Τον καιρό που η Σάιφρεντ ήταν μοντέλο, εμφανίστηκε σε έντυπες διαφημίσεις για εταιρίες ρουχισμού συμπεριλαμβανομένου την Limited Too μαζί με την Λέιτον Μέστερ. Σταμάτησε το μόντελιγκ όταν ήταν δεκαεφτά ετών. Η Σάιφρεντ ένα μαθήματα φωνητικής, μελέτησε όπερα και έκανε μαθήματα με ένα εκπαιδευτή του Μπρόντγουεϊ ενώ ήταν ακόμη έφηβη. Ξεκίνησε την καριέρα της στην υποκριτική με λίγες εμφανίσεις στην καθημερινή δραματική τηλεοπτική σειρά Guiding Light, όπου όμως δεν αναφερόταν το όνομά της στους τίτλους τέλους. Από το 2000 έως το 2001, υποδύθηκε την Λούσυ Μοντγκόμερυ στην τηλεοπτική σειρά As the World Turns, έχοντας σποραδικές εμφανίσεις. ενώ από το 2002 έως το 2003, υποδύθηκε την Τζόνι Στάφορντ στην τηλεοπτική σειρά All My Children του καναλιού ABC, έχοντας πάλι σποραδικές εμφανίσεις.
Το 2003, η Σάιφρεντ πέρασε από οντισιόν για να παίξει το ρόλο της Ρετζίνα Τζορτζ στην ταινία Τα Κακά Κορίτσια (Mean Girls). Ο ρόλος τελικά πήγε στην Ρέιτσελ ΜακΆνταμς. Αν και αρχικά θεωρήθηκε ότι θα ήταν κατάλληλη για τον πρωταγωνιστικό ρόλο της Κέιντι Χέρον, τον οποίο τελικά ανέλαβε η Λίντσεϊ Λόχαν, οι παραγωγοί της ταινίας αποφάσισαν ότι η Σάιφρεντ θα έπρεπε να υποδυθεί την Κάρεν Σμιθ, την "Πλαστική" φίλη της Ρετζίνα. Η ταινία αποτέλεσε εισπρακτική επιτυχία, έχοντας έσοδα άνω των 129 εκατομμυρίων δολαρίων παγκοσμίως. Η ερμηνεία της Σάιφρεντ στην ταινία, της χάρισε, μαζί με τις Λόχαν, Λέισι Τσάμπερτ και ΜακΆνταμς, ένα Βραβείο MTV Movie στην κατηγορία "Καλύτερη Ομάδα στην οθόνη". Η Σάιφρεντ πέρασε από οντισιόν για να παίξει τη βασική χαρακτήρα στην τηλεοπτική σειρά του καναλιού UPN Veronica Mars. Ο ρόλος τελικά πήγε στην Κρίστεν Μπελ και η Σάιφρεντ υποδύθηκε τη δολοφονημένη καλύτερη φίλη της πρωταγωνίστριας, τη Λίλυ Κέιν. Ο χαρακτήρας της εμφανιζόταν μόνο σε φλάσμπακ. Ο δημιουργός της σειράς, Ρομπ Τόμας, ένιωσε ότι η ερμηνείας της Σάιφρεντ ως Λίλυ Κέιν ήταν τόσο εξαιρετική ώστε τη χρησιμοποίησε περισσότερες φορές στη σειρά από ότι είχε αρχικά σχεδιάσει στον πρώτο κύκλο. Η Σάιφρεντ εμφανίστηκε σε δέκα επεισόδια από το 2004 έως το 2005.
Το 2005, η Σάιφρεντ υποδύθηκε τον πρωταγωνιστικό χαρακτήρα της Σαμάνθα, ένα ρόλο που γράφτηκε από τον σκηνοθέτη Ροντρίγκο Γκαρσία ειδικά για αυτήν, σε ένα από τα εννέα μέρη της ταινίας Εννέα Ζωές (Nine Lives), που αποτελείται από εννέα ταινίες μικρού μήκους με διαφορετική πλοκή και ένα μεγάλο καστ ηθοποιων. Για την ερμηνεία της στην ταινία, η Σάιφρεντ, μαζί με τις άλλες γυναίκες πρωταγωνίστριες της ταινίας, κέρδισε το Βραβείο Καλύτερης Ηθοποιού από το Διεθνές Φεστιβάλ Κινηματογράφου Λοκάρνο. Την ίδια χρονιά υποδύθηκε την Μάους στην ανεξάρτητη ταινία, American Gun. Το 2006, η Σάιφρεντ εμφανίστηκε σε πέντε επεισόδια της τηλεοπτικής σειράς Wildfire ως Ρεμπέκα και είχε τον πρωταγωνιστικό ρόλο ως Κρίσι στην ταινία μικρού μήκους Gypsies, Tramps & Thieves, από τον σεναριογράφο-σκηνοθέτη Αντρέα Τζάνακας. Επίσης, είχε ένα μικρό ρόλο ως Τζούλι Μπέκλεϊ στην ταινία Μοιραία Απαγωγή (Alpha Dog). Από το 2004 έως το 2006, η Σάιφρεντ έκανε πολλές γκεστ εμφανίσεις σε τηλεοπτικές σειρές συμπεριλαμβανομένου τις: Ιατρικές Υποθέσεις (House, M.D.), Justice, Νόμος και Τάξη: Ειδική Ομάδα (Law & Order: Special Victims Unit), American Dad! και CSI: Λας Βέγκας (CSI: Crime Scene Investigation).
Επιτυχία και αναγνώριση (2006–2011)
Η Σάιφρεντ αναδείχτηκε ως ηθοποιός με το ρόλο της στην κριτικά επιτυχημένη δραματική τηλεοπτική σειρά του καναλιού HBO, Big Love. Η σειρά επικεντρώνεται στην φανταστική φονταμενταλιστική οικογένεια Μορμόνων. Η Σάιφρεντ υποδύεται την Σάρα Χένρικσον, πρώτη κόρη των Μπιλ και Μπαρμπ, η οποία πασχίζει με την πολυγαμική πίστη της οικογένειάς της. Η σειρά έκανε πρεμιέρα στις Ηνωμένες Πολιτείες στις 12 Μαρτίου 2006. Το Δεκέμβριο του 2009, το κανάλι HBO επιβεβαίωσε ότι η Σάιφρεντ θα επέστρεφε για τον τέταρτο κύκλο της σειράς, αλλά θα ήταν ο τελευταίος της, καθώς η Σάιφρεντ επιθυμούσε να επικεντρωθεί στην κινηματογραφική της καριέρα.
Μετά το Big Love η Σάιφρεντ είχε έναν υποστηρικτικό ρόλο, ως Ζόι, στο δραματικό θρίλερ Solstice του 2008 και συμπρωταγωνίστησε μαζί με την Μέριλ Στριπ στην ομώνυμη κινηματογραφική προσαρμογή του θεατρικού μιούζικαλ του 1999 Mamma Mia!. Το Mamma Mia! αποτέλεσε τον πρώτο πρωταγωνιστικό ρόλο της Σάιφρεντ. Η ταινία ήταν η πέμπτη μεγαλύτερη εισπρακτική επιτυχία του 2008 και ως προς τον Μάρτιο του 2010 είναι η 49η μεγαλύτερη εισπρακτική επιτυχία όλων των εποχών. Η μουσική της ερμηνεία στο Mamma Mia! κυκλοφόρησε στο σάουντρακ της ταινίας, για το οποίο η ίδια ηχογράφησε πέντε τραγούδια. Ως μέρος της διαφημιστικής προώθησης της ταινίας και του σάουντράκ της, η Σάιφρεντ γύρισε ένα μουσικό βίντεο κλιπ του τραγουδιού των ABBA "Gimme! Gimme! Gimme! (A Man After Midnight)".
Τον Μάρτιο του 2008, η Σάιφρεντ συμπρωταγωνίστησε μαζί με την Μέγκαν Φοξ στο θρίλερ Το Σώμα που Σκοτώνει (Jennifer's Body), όπου υποδυόταν την Ανίτα "Νίντι" Λεσνίκι, την καλύτερη φίλη της χαρακτήρος της Φοξ. Η ταινία, η οποία έκανε πρεμιέρα στο Διεθνές Φεστιβάλ Κινηματογράφου του Τορόντο του 2009 και κυκλοφόρησε στους κινηματογράφους στις 18 Σεπτεμβρίου 2009, έλαβε μεικτές κριτικές. Την ίδια χρονιά ανέλαβε έναν από τους πρωταγωνιστικούς ρόλους στην ανεξάρτητη κωμωδία-δράμα Boogie Woogie. Η ταινία αρχικά έκανε πρεμιέρα στις 26 Ιουνίου 2009 στο Διεθνές Φεστιβάλ Κινηματογράφου Εδιμβούργου, ενώ προβλήθηκε επίσημα στους κινηματογράφους των Ηνωμένων Πολιτειών στις 25 Απριλίου 2010. Στις 22 Φεβρουαρίου 2009, η Σάιφρεντ παρουσίασε ένα βραβείο στην 81η Τελετή Απονομής των Όσκαρ. Στις αρχές του Μαρτίου 2009, ο σκηνοθέτης Ζακ Σνάιντερ είχε δώσει τον πρωταγωνιστικό ρόλο της Μπέιμπι Ντολ στην ταινία Sucker Punch στη Σάιφρεντ, αλλά αυτή αναγκάστηκε να εγκαταλείψει την ταινία εξαιτίας των υποχρεώσεων της στη σειρά Big Love, που δεν τις επέτρεπαν να γυρίσει και τις δύο ταυτόχρονα.
Η Σάιφρεντ συμπρωταγωνίστησε πλάι στον Τσάνινγκ Τέιτουμ στην ταινία Αγαπημένε μου Τζον (Dear John), την κινηματογραφική προσαρμογή του ομώνυμου μυθιστορήματος του συγγραφέα Νίκολας Σπαρκς. Η ταινία κυκλοφόρησε στις 5 Φεβρουαρίου 2010 και έλαβε κυρίως αρνητικές κριτικές. Η Σάιφρεντ έγραψε και ηχογράφησε το τραγούδι "Little House", το οποίο εμφανίζεται σε ένα από τα επίσημα σάουντρακ της ταινίας Αγαπημένε μου Τζον (Dear John). Παρά τις κριτικές, η ταινία έγινε η πρώτη που κατάφερε να σπάσει την κυριαρχία της ταινίας Άβαταρ στο νούμερο ένα στο αμερικανικό box office και συγκέντρωσε συνολικά 80 εκατομμύρια δολάρια στις Ηνωμένες Πολιτείες και 115 εκατομμύρια δολάρια παγκοσμίως.
Η Σάιφρεντ συμπρωταγωνίστησε στο ερωτικό θρίλερ Υποψία (Chloe), το οποίο κυκλοφόρησε από την εταιρία Sony Pictures Classics στις 26 Μαρτίου 2010, ενώ έκανε αρχικά πρεμιέρα στο Διεθνές Φεστιβάλ του Τορόντο το Σεπτέμβριο του 2009. Στην ταινία, η χαρακτήρας της Σάιφρεντ είναι μια συνοδός/πόρνη η οποία προσλαμβάνεται για να τεστάρει έναν σύζυγο, καθώς η σύζυγος του δεν πιστεύει ότι της είναι πιστός. Η ταινία αποτέλεσε εισπρακτική επιτυχία και έγινε η μεγαλύτερη εισπρακτικά επιτυχία του σκηνοθέτη Ατόμ Εγκογιάν. Η ερμηνεία της Σάιφρεντ έλαβε γενικά θετικές κριτικές και τη βοήθησε να αποκτήσει περισσότερες ευκαιρίες για πιο ενδιαφέροντες ρόλου.
Αργότερα το 2010, η Σάιφρεντ πρωταγωνίστησε στην ρομαντική κωμωδία Γράμματα στην Ιουλιέτα (Letters to Juliet), η οποία είναι βασισμένη στο βιβλίο των Λιζ και Σιλ Φρίντμαν, έλαβε μικτές κριτικές αλλά ήταν επιτυχημένη εισπρακτικά έχοντας συνολικά έσοδα 80 εκατομμυρίων δολαρίων παγκοσμίως. Το 2010, ονομάστηκε και έλαβε ένα βραβείο ως η "Showest Breakthrough Female Star of The Year". Επίσης, κέρδισε το βραβείο "Scared-As-S**T" για την ερμηνεία της στην ταινία Το Σώμα που Σκοτώνει (Jennifer's Body) και ήταν προτεινόμενη στην κατηγορία Καλύτερης Γυναικείες Ερμηνείας για την ταινία Αγαπημένε μου Τζον (Dear John) στα Βραβεία MTV Movie του 2010. Την ίδια χρονιά, συμπεριλήφθηκε στη λίστα του περιοδικού Forbes "Οι 17 Σταρς Που Πρέπει να Παρακολουθείς (The 17 Stars To Watch)", έλαβε 3 υποψηφιότητες στα Βραβεία Teen Choice στις κατηγορίες Καλύτερης Ηθοποιού σε Δράμα και Καλύτερης Χημείας μαζί με τον συμπρωταγωνιστή της στην ταινία Αγαπημένε μου Τζον (Dear John), Τσάνινγκ Τέιτουμ. Επιπλέον, η Σάιφρεντ ήταν υποψήφια για το βραβείο Καλύτερης Ηθοποιού σε Ρομαντική Κωμωδία για την ερμηνεία της στην ταινία Γράμματα στην Ιουλιέτα (Letters to Juliet).
Στα τέλη του Ιανουαρίου 2009, έγινε γνωστό ότι θα εμφανιστεί στην κινηματογραφική προσαρμογή του κωμικού θεατρικού έργου του Όσκαρ Ουάιλντ, A Woman of No Importance. Η ταινία ήταν προγραμματισμένη να κυκλοφορήσει το 2011. Το 2010, όμως, η παραγωγή της ταινίας ακυρώθηκε λόγω έλλειψης χρηματοδότησης. Αν και επιβεβαιώθηκε το 2009, ότι θα εμφανιζόταν στην ταινία Albert Nobbs, τελικά αποφάσισε να μην συμμετάσχει εξαιτίας δυσκολιών στο να ακολουθήσει το πρόγραμμά της και τις υποχρεώσεις της σε άλλα πρότζεκτ. Η Μία Γουασικόβσκα την αντικατέστησε στην ταινία. Η Σάιφριντ ανέλαβε τον πρωταγωνιστικό ρόλο της Βάλερι στην ταινία Η Κοκκινοσκουφίτσα. Η ταινία κυκλοφόρησε στις 11 Μαρτίου 2011, λαμβάνοντας κυρίως αρνητικές κριτικές. Παρ' όλα αυτά αποτέλεσε μέτρια εισπρακτική επιτυχία, έχοντας έσοδα 90 εκατομμυρίων δολαρίων παγκοσμίως με προϋπολογισμό 42 εκατομμυρίων δολαρίων. Επίσης, ανέλαβε τον πρωταγωνιστικό ρόλο της Σύλβια Βάις στην ταινία του Άντριου Νικόλ In Time, η οποία κυκλοφόρησε τον Οκτώβριο του 2011. Η ταινία έλαβε μικτές κριτικές αλλά αποτέλεσε μεγάλη εισπρακτική επιτυχία, έχοντας έσοδα 172 εκατομμυρίων δολαρίων παγκοσμίως.
Πρόσφατοι ρόλοι (2012–σήμερα)
Η Σάιφρεντ πρωταγωνίστησε στο θρίλερ Μυστηριώδης Εξαφάνιση (Gone), το οποίο κυκλοφόρησε στις αρχές του 2012.
Έχει επιλεγεί για να συμμετάσχει σε τέσσερις ταινίες που θα κυκλοφορήσουν το 2012. Την κωμωδία The Wedding, το δράμα The End of Love, το ρόλο της δεκαεξάχρονης Τιτίκας (κόρη της Φαντίνας, την οποία υποδύεται η Αν Χάθαγουεϊ) στην κινηματογραφική προσαρμογή του μιούζικαλ, Οι Άθλιοι (Les Misérables), καθώς και τη Λίντα Λάβλεϊς στην βιογραφία Lovelace, τη σκηνοθεσία της οποίας ανέλαβαν οι Ρομπ Έπσταϊν και Τζέφρεϊ Φρίντμαν.
Επίσης, έχει επιλεγεί για να συμμετάσχει στην ταινία κινουμένων σχεδίων "Epic", στο κωμικό δράμα "Pete and Goat" και στην ταινία The Girl who Conned the Ivy League. Οι τρεις ταινίες αναμένεται να κυκλοφορήσουν το 2013.
Προσωπική ζωή
Η Σάιφρεντ έχει δηλώσει ότι πάσχει από άγχος και κρίσεις πανικού.
Παραπομπές
Κατηγορία:Αμερικανίδες τραγουδίστριες Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί φωνής
Τζον Μέιτζορ
Ο Σερ Τζον Ρόι Μέιτζορ (αγγλικά: John Roy Major, 29 Μαρτίου 1943) είναι Βρετανός πολιτικός, που υπηρέτησε ως Πρωθυπουργός του Ηνωμένου Βασιλείου και ως Ηγέτης του Συντηρητικού Κόμματος, από το 1990 έως το 1997.
Υπηρέτησε για μερικές ημέρες, από τον Μάιο έως τον Ιούνιο του 1997, ως Αρχηγός της Α.Μ. Πλέον Πιστής Αντιπολίτευσης του Ηνωμένου Βασιλείου.
Υπό την Κυβέρνηση της Μάργκαρετ Θάτσερ, χρημάτισε ως Καγκελάριος του Θησαυροφυλακίου (Υπουργός Οικονομικών) (1989-1990), ως Υπουργός Εξωτερικών και Κοινοπολιτειακών Υποθέσεων (1989), και ως Γενικός Γραμματέας του Θησαυροφυλακίου (1987-1989).
Βιογραφία
Γεννήθηκε τον Μάρτιο του 1943, στο Σάτον του Σάρρεϋ της Αγγλίας, από σχετικά φτωχή οικογένεια και μεγάλωσε στο Μπρίξτον. Δούλεψε αρχικά ως υπάλληλος σε ασφαλιστική εταιρεία, στη συνέχεια στην Ηλεκτρική Εταιρεία του Λονδίνου και έγινε διευθύνων σύμβουλος της Στάνταρντ Τσάρτερντ.
Εξελέγη Μέλος του Κοινοβουλίου το 1979 με το Συντηρητικό Κόμμα και γρήγορα άρχισε να ανελίσσεται στην ιεραρχία του. Το 1987 διορίστηκε γραμματέας του Υπουργείου Οικονομικών και δύο χρόνια αργότερα, σε κυβερνητικό ανασχηματισμό τον Ιούλιο του 1989, διορίστηκε υπουργός Εξωτερικών αντικαθιστώντας τον Τζέφρι Χόουβ. Τον Οκτώβριο του ίδιου έτους έγινε υπουργός Οικονομικών και εφάρμοσε νεοφιλελεύθερη πολιτική. Παρουσίασε τον ετήσιο προϋπολογισμό για το έτος 1990.
Μετά την πρωθυπουργία
Μετά την αποχώρησή από την πολιτική, ο Μέιτζορ κράτησε ιδιαίτερα χαμηλό προφίλ, ενώ αρνήθηκε να του παραχωρηθεί τίτλος ευγενείας, εκτός από αυτόν του Sir. Συμμετείχε μόνο σε ελάχιστες εκδηλώσεις και σε συναντήσεις με τους διαδόχους του στην πρωθυπουργία. Το 2013 έγινε ο γηραιότερος εν ζωή πρώην πρωθυπουργός του Ηνωμένου Βασιλείου, μετά τον θάνατο της Μάργκαρετ Θάτσερ. Ο Μέιτζορ έκανε μία επανεμφάνιση στην πολιτική το 2016, όταν ανακοίνωσε την αντίθεσή του ως προς την έξοδο του Ηνωμένου Βασιλείου από την Ευρωπαϊκή Ένωση. Στο δημοψήφισμα που διεξήχθη για αυτό το θέμα οι πολίτες αποφάσισαν την έξοδο της χώρας από την Ευρωπαϊκή Ένωση.
Παραπομπές
Κατηγορία:Πρωθυπουργοί του Ηνωμένου Βασιλείου Κατηγορία:Ηγέτες του Συντηρητικού Κόμματος (Ηνωμένο Βασίλειο) Κατηγορία:Πολιτικοί του Συντηρητικού Κόμματος (Ηνωμένο Βασίλειο) Κατηγορία:Άγγλοι πολιτικοί Κατηγορία:Υπουργοί Οικονομικών (Ηνωμένο Βασίλειο) Κατηγορία:Υπουργοί Εξωτερικών του Ηνωμένου Βασιλείου
Αδερφοί Ούσο
Οι Αδερφοί Ούσο είναι Αμερικάνικη ομάδα επαγγελματικής πάλης, που αποτελείται από τους δίδυμους Τζίμι και Τζέι Ούσο. Γεννήθηκαν στις 22 Αυγούστου 1985 και κατάγονται από Σαν Φρανσίσκο της Καλιφόρνια. Οι Ούσο έχουν συμβόλαιο με το WWE, όπου είναι οι Ομαδικοί Πρωταθλητές.
Καριέρα στο WWE
Αφού έκαναν ένα πέρασμα από το εκπαιδευτήριο FCW, οι Ούσο μεταφέρθηκαν στο ρόστερ του Raw στις 24 Μαΐου 2010. Στη πρώτη τους εμφάνιση επιτέθηκαν στην ομάδα Χαρτ Ντάιναστι, αρχίζοντας μια κόντρα μαζί τους. Τον επόμενο χρόνο μεταφέρθηκαν στο δεύτερο εβδομαδιαίο σόου της εταιρείας, το SmackDown. Εκεί αντιμετώπισαν αρκετές φορές τους Τζάστιν Γκάμπριελ & Χιθ Σλέιτερ, τους οποίους νίκησαν σε ορισμένους αγώνες. Στις 29 Ιουλίου 2011, διεκδίκησαν για πρώτη φορά το Ομαδικό Πρωτάθλημα WWE, αντιμετώπισαν τους Ντέιβιντ Οτάνγκα και Μάικλ ΜακΓκίλικατι, χωρίς επιτυχία.
Τον Σεπτέμβριο, άρχισαν μια κόντρα με τους Κερτ Χόκινς & Τάιλερ Ρεκς. Οι Ούσο τους νίκησαν σε κάποιους αγώνες στο NXT, όμως έχαναν συχνά από τους Πρίμο & Έπικο στο SmackDown. Τον Μάρτιο του 2012, άρχισαν μια κόντρα με τους Ντάρεν Γιάνγκ & Τάιτους Ο' Νιλ, νικώντας τους σε διάφορους αγώνες. Έπειτα, οι εμφανίσεις τους στα πρωτεύοντα σόου του WWE, περιορίστηκαν. Το 2013 αποκτήσαν και πάλι ρόλο στα κεντρικά σόου της εταιρίας. Στις 24 Ιουνίου στο Raw κέρδισαν τους Tons of Funk και τη 3ΜΒ και έγιναν διεκδικητές για το Ομαδικό Πρωτάθλημα που κρατούν οι Ρόμαν Ρέινς (o οποίος στην πραγματικότητα είναι ξάδελφος των Ούσο) και Σεθ Ρόλινς. Στις 28 Ιουνίου στο Smackdown οι Ούσο μαζί με τον Κρίστιαν έγιναν η μόλις δεύτερη ομάδα που κατάφερε να κερδίσει την ομάδα Σιλντ (Ρόμαν Ρεινς, Σεθ Ρόλινς, Ντιν Αμπρόουζ). Παρ' όλα αυτά στο pre-show του Money In the Bank στις 14 Ιουλίου δεν κατάφεραν να κερδίσουν. Έπειτα, άρχισαν μια κόντρα με την Σιλντ και έχασαν από τους Τζακ Σουάγκερ και Αντόνιο Σεζάρο. Τον Οκτώβριο διεκδίκησαν τους Ομαδικούς τίτλους χωρίς επιτυχία. Στο Survivor Series οι Ούσο δεν κατάφεραν να νικήσουν στον αγώνα εξάλειψης.
Με την είσοδο του 2014, οι Ούσο άρχισαν να παίρνουν αρκετές νίκες και άρχισαν να έχουν βλέψεις για τους Ομαδικούς τίτλους. Τον Φεβρουάριο στο Elimination Chamber διεκδίκησαν ανεπιτυχώς τους τίτλους κόντρα στους Ρόουντ Ντογκ και Μπίλι Γκαν. Τον Μάρτιο σε επεισόδιο του Raw, οι Ούσος τους νίκησαν και κατέκτησαν το Ομαδικό Πρωτάθλημα για πρώτη φορά στη καριέρα τους. Από τότε, το έχουν υπερασπιστεί αρκετές φορές απέναντι στην Whyatt Family, στους RybAxel (Ράιμπακ και Κέρτις Άξελ) και στους Los Matadores.
Το 2021 μπήκαν στην ομάδα του Ρόμαν Ρεινς The Bloodline. Σήμερα, οι Ούσο έχουν και τους δύο ομαδικούς τίτλους και είναι μία από τις καλύτερες ομάδες στο WWE.
Πηγές
Κατηγορία:Επαγγελματίες Παλαιστές
Παλιρροιοστάσιο
Ο όρος παλιρροιοστάσιο ή παλιρροιοστάσιον (παλίρροια + στάση, αγγλ. slack water ) χαρακτηρίζει τον ελάχιστο χρόνο (διάλειμμα) κατά τον οποίο στο φαινόμενο της παλίρροιας δεν παρατηρείται καμία μεταβολή της στάθμης του νερού.
Έτσι διακρίνονται δύο παλιρροιοστάσια, το παλιρροιοστάσιο πλήμμης που συμβαίνει στη ολοκλήρωση αυτής και το παλιρροιοστάσιο ρηχίας που συμβαίνει ομοίως. Μετά από κάθε παλιρροιοστάσιο αρχίζει αντίστροφο φαινόμενο. Τα παλιρροιοστάσια λαμβάνονται ως σημεία αναφοράς στα παλιρροιοδεικτικά όργανα στα κοινώς λεγόμενα ρολόγια παλίρροιας.
Πηγές
Κατηγορία:Παλίρροια
2065 Σπάισερ
Ο Σπάισερ (Spicer) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1959 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού ανθρωπολόγου Έντουαρντ Σπάισερ (Edward H. Spicer).
Φυσικά χαρακτηριστικά
Ο φασματικός τύπος του Σπάισερ είναι Xc. Ο Σπάισερ περιστρέφεται γύρω από τον εαυτό του μία φορά κάθε 18 ώρες και 10 λεπτά.
Εξωτερικοί σύνδεσμοι
Σπαισερ
Grégoire (τραγουδιστής)
Ο πρώτος του δίσκος Toi + moi περιλαμβάνει 12 τραγούδια, από τα οποία τα τέσσερα είναι singles (Toi + moi, Rue des Étoiles, Ta main, Nuages). Ο δίσκος αυτός πούλησε περισσότερα από ένα εκατομμύριο αντίτυπα, έγινε χρυσός και κατέταξε τον Γκρεγκουάρ στην πρώτη θέση των περισσότερων πωλήσεων δίσκων στη Γαλλία για το 2009.
Βιογραφία
Σε ηλικία 8 ετών, ο μεγαλύτερος αδερφός του, Λουντοβίκ, του μαθαίνει πιάνο, χρησιμοποιώντας τα τραγούδια Let It Be, Imagine και Your Song.
Είναι το τέταρτο παιδί μιας οικογένειας αγοριών, από τους οποίους ο μεγαλύτερος γιος πέθανε μετά από ατύχημα σε ηλικία 33 ετών στις 4 Δεκεμβρίου 2002 και ο τρίτος σε ηλικία γιος αυτοκτόνησε σε ηλικία 32 ετών στις 29 Ιανουαρίου 2007.
Ο Γκρεγκουάρ έχει πτυχίο στις εφαρμοσμένες ξένες γλώσσες (LEA), στα αγγλικά και γερμανικά. Φοίτησε στο λύκειο Σαιν-Βενσάν, στο Σανλίς.
Προσωπική ζωή
Ο Γκρεγκουάρ παντρεύτηκε στις 25 Αυγούστου 2012 την Ελεονόρ ντε Γκαλάρ. Έχουν αποκτήσει δυο παιδιά, τον Πολ (19 Νοεμβρίου 2012) και τη Λεοπολντίν (17 Σεπτεμβρίου 2014).
Πολιτική
Ο Γκρεγκουάρ ήταν υποψήφιος στις δημοτικές εκλογές στο Σανλίς το 2014 με τον συνδυασμό της Πασκάλ Λουαζλέρ (δεξιά). Δεν εξελέγη στο δημοτικό συμβούλιο, καθώς κατέλαβε την 28η θέση από ένα σύνολο 33 υποψηφιοτήτων.
Τελικά, έγινε δημοτικός σύμβουλος στο Σανλίς μετά την απομάκρυνση ενός δημοτικού συμβούλου (του Μαρτέν Μπαταγκλιά) το 2017 και συμμετείχε στο πρώτο διοικητικό συμβούλιο της πόλης του Σανλίς στις 27 Ιανουαρίου 2017.
Καταρράκτες Καλαντούλα
Οι Καταρράκτες Καλαντούλα (Kalandula Falls –παλαιότερα ήταν γνωστοί με την ονομασία Duque de Bragança Falls) βρίσκονται στο ποταμό Λουκάλα, στη βόρεια Ανγκόλα, κοντά στη πόλη Καλαντούλα, 360 χιλ. από την πρωτεύουσα της χώρας, Λουάντα. Έχουν 105 μ. ύψος και 400 μ. πλάτος και αποτελούν τους μεγαλύτερους καταρράκτες της Αφρικής όσον αφορά τη ποσότητα νερού.
Παραπομπές
Καλαντουλα Κατηγορία:Γεωγραφία της Ανγκόλας
Χηλικοποίηση
Χηλικοποίηση (αγγλ. chelation) είναι η δημιουργία δεσμών ιόντων ή μορίων με μεταλλοϊόντα.
Η λέξη έχει ως προέλευση τη «χηλή», από την αρχαία ελληνική γλώσσα, η οποία κυριολεκτικά σημαίνει «οπλή». Λ.χ. επειδή τα περισσότερα μέταλλα σε ατομική μορφή είναι τοξικά για τον ανθρώπινο οργανισμό, είναι εφικτό στους ιστούς, τα μέταλλα σε μορφή χηλικών ενώσεων να μπορούν εύκολα, χωρίς κίνδυνο, να καταναλωθούν λ.χ. ως συμπληρώματα διατροφής με μέταλλα χηλικοποιημένα με αμινοξέα.
Τα μόρια ή ιόντα που ενώνονται με το κεντρικό άτομο ονομάζονται «συναρμοσμένα προς» το κεντρικό άτομο και αποτελούν τους υποκαταστάτες (ligands) του κεντρικού ατόμου. Έτσι αφορούν στο σχηματισμό ή την παρουσία δύο ή περισσοτέρων «κοινών δεσμών» μεταξύ μορίων ή ιόντων, σε οργανικές κατά βάση ενώσεις, που ενώνονται με το κεντρικό άτομο και αποτελούν τους υποκαταστάτες του κεντρικού ατόμου. Στα αγγλικά, αυτοί οι υποκαταστάτες ονομάζονται chelants, chelators, ή chelating agents.
Xηλισμός ονομάζεται η ίδια η χημική αντίδραση που οδηγεί στο σχηματισμό κυκλικών ενώσεων, ιδιαίτερα σταθερών, μεταξύ μεταλλικών ατόμων και οργανικών μορίων. Oι ενώσεις αυτές που δημιουργούνται έτσι λέγονται χηλικές. Έντονη είναι η παρουσία χηλικών ενώσεων στα νερά, π.χ. οι συμπλοκοποιητές που σχηματίζουν με τα μέταλλα χηλικές ενώσεις είναι συχνά ρυπαντές και βρίσκονται είτε στα αστικά λύματα ή στα βιομηχανικά απόβλητα (βλ. μεταλλουργεία). Οι χηλικές ενώσεις είναι υδατοδιαλυτές και συχνά αρνητικά φορτισμένες.
Χηλικές ενώσεις που είναι άφθονες στη Φύση, με πολύ μεγάλη σημασία, είναι η χλωροφύλλη και η αιμοσφαιρίνη - στην πρώτη το μέταλλο είναι το μαγνήσιο (Mg), ενώ στη δεύτερη το μέταλλο ο σίδηρος (Fe).
Πανελλήνιο πρωτάθλημα καλαθοσφαίρισης ανδρών 1927-1928
Το πανελλήνιο πρωτάθλημα ανδρών 1928 στο μπάσκετ ήταν το πρώτο που διοργανώθηκε στην Ελλάδα με διοργανωτή τον Σ.Ε.Γ.Α.Σ., στον οποίο ανήκε τότε το άθλημα. Διεξήχθη από τις 20 ως τις 22 Απριλίου 1928 στο Παναθηναϊκό Στάδιο, κατά τη διάρκεια των Πανελληνίων Αθλητικών Αγώνων του Σ.Ε.Γ.Α.Σ., στους οποίους περιλαμβάνονταν επίσης τα πανελλήνια πρωταθλήματα στίβου, βόλεϊ, πάλης, άρσης βαρών και επιδείξεις γυμναστικής. Είχε προηγηθεί το πρωτάθλημα Αθηνών με διοργανωτή τον Εθνικό Γ.Σ., υπό την εποπτεία του Σ.Ε.Γ.Α.Σ., με νικήτρια την Α.Ε.Κ..
Πρώτος πρωταθλητής Ελλάδας αναδείχθηκε ο Γ.Σ. Ηρακλής Θεσσαλονίκης. Στους τέσσερις αγώνες που αγωνίστηκε για το Πανελλήνιο Πρωτάθλημα σημείωσε ισάριθμες νίκες.
Πρωτάθλημα Αθηνών
Το πρωτάθλημα μπάσκετ Αθηνών 1927-28 διοργάνωσε ο Εθνικός Γ.Σ. κατ' εντολή του Σ.Ε.Γ.Α.Σ. με συμμετοχή 9 συλλόγων. Υπεύθυνος για τη διοργάνωση ήταν ο γεν. γραμματέας του Εθνικού Θ. Φουστάνος. Όλοι οι αγώνες έγιναν στο γυμναστήριο του Εθνικού Γ.Σ. από τις 26 Δεκεμβρίου 1927 ως τις 15 Ιανουαρίου 1928 που έγιναν ο μικρός και ο μεγάλος τελικός.
Στην προκριματική φάση οι εννιά ομάδες χωρίστηκαν σε δύο ομίλους:
Η προκριματική φάση τελείωσε στις 10 Ιανουαρίου 1928 και το Σαββατοκύριακο 14 και 15 Ιανουαρίου διεξήχθησαν οι ημιτελικοί, ο μικρός και ο μεγάλος τελικός αγώνας. Στους ημιτελικούς αγώνες είχαμε τα ακόλουθα αποτελέσματα: Την επόμενη ημέρα οι δύο νικητές αγωνίστηκαν στον τελικό, με νικήτρια την Α.Ε.Κ., στην οποία απονεμήθηκε σχετικό έπαθλο. Προηγήθηκε ο μικρός τελικός για την τρίτη θέση. Τα αποτελέσματα ήταν:
Πρωτάθλημα Θεσσαλονίκης
Το πρωτάθλημα μπάσκετ Θεσσαλονίκης 1927-28 διοργάνωσε η Χ.Α.Ν. Θεσσαλονίκης. Όλοι οι αγώνες έγιναν στο γήπεδο της και ο τελικός διεξήχθη στις 11 Μαρτίου το 1928. Πρωταθλητής Θεσσαλονίκης αναδείχθηκε ο Άρης Θεσσαλονίκης που κέρδισε στον τελικό την διοργανώτρια Χ.Α.Ν. Θεσσαλονίκης με σκορ 26-14.
Συμμετοχές
Στο πρώτο πανελλήνιο πρωτάθλημα μετείχαν 10 σύλλογοι: επτά από την Αθήνα και τρεις από τη Θεσσαλονίκη:
1. Α.Ε.Κ. (αναφέρεται ως πρωταθλήτρια Αθηνών)
2. Απόλλων Αθηνών
3. Άρης Θεσσαλονίκης
4. Βυζαντινός Αθλητικός Όμιλος (Β.Α.Ο.)
5. Εθνικός Γ.Σ.
6. Γ.Σ. Ηρακλής Θεσσαλονίκης
7. Νήαρ Ηστ
8. Πανελλήνιος Γ.Σ.
9. Πανεπιστήμιο Αθηνών
10. Πανιώνιος Γ.Σ.
Αποτελέσματα
Οι ομάδες έδωσαν αγώνες νοκ άουτ έπειτα από κλήρωση, ως εξής:
Αναφορές
Κατηγορία:Πανελλήνιο πρωτάθλημα καλαθοσφαίρισης ανδρών Κατηγορία:Καλαθοσφαίριση το 1927 Κατηγορία:Καλαθοσφαίριση το 1928
Γκιτέγκα (επαρχία)
thumb|250px|right|Άποψη της Γκιτέγκα thumb|250px|right|Η Μουσασά, προάστιο της Γκιτέγκα Η Επαρχία Γκιτέγκα (κιρούντι: Gitega) είναι μια από τις 17 επαρχίες του Μπουρούντι. Βρίσκεται κεντρικά του Μπουρούντι. Έχει έκταση 1.979 τ.χλμ. και πληθυσμό 628.872 κατοίκων με πυκνότητα 0,1 κατοίκων ανά τ.χλμ. Πρωτεύουσα είναι η Γκιτέγκα.
Κοινότητες
Η Επαρχία Γκιτέγκα διαιρείται σε 11 κοινότητες:
Εξωτερικοί σύνδεσμοι
Κατηγορία:Επαρχίες του Μπουρούντι
Βασίλης Χάρος
Ο Βασίλης Χάρος (Κύθηρα, 23 Απριλίου 1938 - Αθήνα, 11 Ιουλίου 2000) ήταν Έλληνας ζωγράφος και διακεκριμένος χαράκτης.
Βιογραφία
Ο Βασίλης Χάρος γεννήθηκε στα Κύθηρα το 1938. Από το 1962 μέχρι το 1967 σπούδασε με κρατική υποτροφία στην Ανώτατη Σχολή Καλών Τεχνών στην Αθήνα. Απέκτησε τρία πτυχία: α) Πτυχίο Χαρακτικής και βραβείο κεφαλής ξυλογραφίας, β) Πτυχίο Βυζαντινής Αγιογραφίας και βραβείο νωπογραφίας, γ) Πτυχίο Θεωρητικών και Παιδαγωγικών Σπουδών. Μετά την αποφοίτησή του πήρε υποτροφία από το Ι.Κ.Υ., για να συνεχίσει τις σπουδές του στο Παρίσι. Από το 1970 ως το 1973 έκανε τις μεταπτυχιακές του σπουδές στο Παρίσι στην Ecole Superieure des Beaux Arts.
Είχε παντρευτεί με την Μάρθα με την οποία είχαν αποκτήσει τρία παιδιά (την Έλενα, την Αριάδνη και τον επίσης καλλιτέ­χνη σήμερα, Ορέστη).
Μετά την επιστροφή του στην Αθήνα το 1973 δίδαξε για δύο χρόνια στις σχολές μαθητείας του Υπουργείου Εργασίας και στη σχολή αγγειοπλαστικής στο Μαρούσι και το 1975 έγινε καθηγητής στο Κολλέγιο Αθηνών. Παράλληλα δημιούργησε ένα εργαστήριο λιθογρα­φίας σε ένα ημιυπόγειο στους Αμπελοκήπους. Πολύ αρ­γότερα απέκτησε ένα μικρό κτήμα στο Συκάμινο Ωρωπού. Πρωτοστάτησε στην ίδρυση της Ένωσης Ελλή­νων Χαρακτών το 1987. Υπήρξε ο πρώτος πρόεδρος της Ενωσης Ελλή­νων Χαρακτών.
Παρουσίασε έργα του σε περισσότερες από 25 ατομικές εκθέσεις στην Ελλάδα και στο εξωτερικό. Έργα του βρίσκονται στο Μουσείο Μοντέρνας Τέχνης στο Παρίσι, στην Εθνική Πινακοθήκη στην Αθήνα καθώς και σε πολλές ιδιωτικές συλλογές στην Ελλάδα και στο εξωτερικό.
Πέθανε στην Αθήνα τον Ιούλιο του 2000.
Ασχολήθηκε κυρίως με τη λιθογραφία.
Εξωτερικοί σύνδεσμοι
Κατηγορία:Έλληνες χαράκτες Κατηγορία:Έλληνες ζωγράφοι
1353 Μάαρτγιε
Η Μάαρτγιε (Maartje) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,935. Ανακαλύφθηκε το 1935 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ της Νότιας Αφρικής, και πήρε το όνομά της από το βαπτιστικό όνομα της Μάαρτγιε (Νιν) Μέκινγκ,, θυγατέρας του Μ. Κ. Μέκινγκ (1904-1972), μέλους του προσωπικού εκτελέσεως υπολογισμών στο Αστεροσκοπείο του Λέιντεν.
Φυσικά χαρακτηριστικά
Η μέση διάμετρος της Μάαρτγιε εκτιμάται σε 33,75 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,1073. Η Μάαρτγιε περιστρέφεται γύρω από τον εαυτό της μία φορά κάθε 20 ως 26 ώρες περίπου.
Εξωτερικοί σύνδεσμοι
Μααρτγιε
Επαρχία του Κιέτι
Η επαρχία του Κιέτι (ιταλικά: Provincia di Chieti) είναι επαρχία στην περιφέρεια του Αμπρούτσο στην Ιταλία. Η έκτασή της είναι 2.588,35 τ.χλμ. και ο πληθυσμός της φτάνει τους 394.452 (2007) κατοίκους. Έδρα της επαρχίας είναι η πόλη του Κιέτι (Chieti). Συνολικά, η επαρχία αριθμεί 104 δήμους.
Συνορεύει βορειοδυτικά με την επαρχία της Πεσκάρας, νοτιοδυτικά με την επαρχία της Ακουίλα και νότια με την περιφέρεια του Μολίζε (επαρχίες των Ισέρνια και Καμπομπάσο). Τέλος, βορειοανατολικά βρέχεται από την Αδριατική θάλασσα.
Εξωτερικοί σύνδεσμοι
Κιετι
Ιμφάλ
Το Ιμφάλ (ꯏꯝꯐꯥꯜ) είναι η πρωτεύουσα της ινδικής πολιτείας Μανιπούρ. Τα ερείπια του ανακτόρου Κάνγκλα, της βασιλικής έδρας του παλαιού βασιλείου του Μανιπούρ βρίσκονται στο μητροπολιτικό κέντρο της πόλης. Το κάστρο περιβάλλεται από τάφρο.
Ιστορία
Η μάχη του Ιμφάλ πραγματοποιήθηκε μεταξύ Μαρτίου και Ιουλίου 1944, προς το τέλος του Β 'Παγκοσμίου Πολέμου.
δημογραφικά στοιχεία
Σύμφωνα με την απογραφή του 2011, ο πληθυσμός εντός των ορίων του Ιμφάλ ήταν 268.243 άτομα ή 277.196 άτομα συμπεριλαμβανομένης της εξώτερης επέκτασης της πόλης. Το μέσο ποσοστό αλφαβητισμού στην πόλη ήταν πάνω από 90%. Ο αλφαβητισμός των ανδρών βρισκόταν στο 95% και υπερέβαινε το ποσοστό αλφαβητισμού των γυναικών που ήταν 87%. Σχεδόν το 70% των κατοίκων ήταν Ινδουιστές, το 10% ήταν Χριστιανοί, το 3.7% ήταν Μουσουλμάνοι, το 0.54% ήταν Βουδιστές, το 0.45% ήταν Τζαϊνιστές και το 0.18% ήταν σιχιστές.
Η μητροπολιτική περιοχή Imphal είχε πληθυσμό 918.739 κατοίκους, συμπεριλαμβανομένων των πόλεων και των προαστίων Bijoy Govinda, Chingangbam Leikai, Khongman, Khurai Sajor Leikai, Kiyamgei, Kongkham Leikai, Laipham Siphai, Lairikyengbam Leikai, Lamjaotongba, Lamshang , Langjing, Langthabal Kunja, Langthabal Mantrikhong (τμήμα), Lilong (Imphal West) , Lilong (Thoubal) , Naorem Leikai, Ναόρια Pakhanglakpa, Oinam Thingel, Porompat , Porompat περιοχή περιοχή, Pangei, Sagolband (τμήμα), Takyel Mapal, Thongju και Torban ).
Γεωγραφία και κλίμα
Ιμπχάλ βρίσκεται στους 24.8074°N, 93.9384°W στην ακραία ανατολική Ινδία, με μέσο ύψος 786 m. Έχει ένα υγρό υποτροπικό κλίμα ( Köppen Cwa) με ήπιους, ξηρούς χειμώνες και μια καυτή εποχή των μουσώνων. Οι θερμοκρασίες του Ιουλίου είναι περίπου 29 °C. Ο Ιανουάριος είναι ο πιο κρύος μήνας, με μέση χαμηλά κοντά στα 4 °C. Η πόλη λαμβάνει περίπου 1320 mm    της βροχής, με τον Ιούνιο τον πιο υγρό μήνα. Η υψηλότερη καταγραφείσα θερμοκρασία ήταν 35.6 C    στις 22 Μαΐου 2009 και η χαμηλότερη θερμοκρασία ήταν -2.7 C     στις 10 Ιανουαρίου 1970.
494 Βίρτους
Η Βίρτους (Virtus) είναι μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,96. Ανακαλύφθηκε το 1902 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από τη Βίρτους, τη ρωμαϊκή θεότητα της γενναιότητας και της στρατιωτικής αρετής, αντίστοιχη με την Αρετή της ελληνικής μυθολογίας.
Φυσικά χαρακτηριστικά
Η μέση διάμετρος της Βίρτους εκτιμάται σε 85,5 χιλιόμετρα (από δεδομένα του IRAS), ενώ η μάζα του σε 655 τρισεκατομμύρια τόνους για μέση πυκνότητα 2 gr/cm³. Ο φασματικός τύπος του είναι C (ανθρακούχος), ενώ το άλβεδό του είναι 0,063 (από δεδομένα του IRAS). Είναι άγνωστο αν και με ποια περίοδο περιστρέφεται η Βίρτους γύρω από τον εαυτό της. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Βιρτους
Καγιάνζα (επαρχία)
Η Επαρχία Καγιάνζα (κιρούντι: Province de Kayanza) είναι μια από τις 17 επαρχίες του Μπουρούντι. Βρίσκεται βορειοδυτικά του Μπουρούντι. Έχει έκταση 1.233 τ.χλμ. και πληθυσμό 458.815 κατοίκων με πυκνότητα 372,2 κατοίκων ανά τ.χλμ. Πρωτεύουσα είναι η Καγιάνζα.
Κοινότητες
Η Επαρχία Καγιάνζα διαιρείται σε 9 κοινότητες:
Παραπομπές
Κατηγορία:Επαρχίες του Μπουρούντι
Brill Bruisers
Το "Brill Bruisers" είναι το έκτο άλμπουμ των The New Pornographers. Κυκλοφόρησε στις 26 Αυγούστου του 2014 από την Last Gang και τη Matador. Έκανε το ντεμπούτο του στο #13 του Billboard 200. Όταν του ζητήθηκε να περιγράψει το άλμπουμ ο τραγουδιστής A.C. Newman είπε "ένας δίσκος εορτασμού... Μετά από περιόδους δυσκολιών, είμαι σε μια θέση οπού τίποτα στη ζωή μου δεν με στεναχωρεί και αυτό φαίνεται στη μουσική μας.". Για την προώθηση του άλμπουμ η μπάντα κυκλοφόρησε ένα διαδραστικό βίντεο για το ομώνυμο κομμάτι στις 10 Ιουνίου του 2014.
Παραπομπές
Κατηγορία:Άλμπουμ του 2014
2064 Τόμσεν
Ο Τόμσεν (Thomsen) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,43. Ανακαλύφθηκε το 1942 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του προς τιμή του Νεοζηλανδού αστρονόμου Ιβάν Λέσλι Τόμσεν (Ivan Leslie Thomsen).
Εξαιτίας και της μεγάλης εκκεντρότητας της τροχιάς του, ο Τόμσεν σε μεγάλο τμήμα της γύρω στο περιήλιο βρίσκεται έξω από τα εσώτατα όρια της Κύριας Ζώνης και τέμνει την τροχιά του πλανήτη `Αρη, τον οποίο μπορεί να πλησιάζει κάποτε πολύ κοντά: Το έτος 2103 έχει υπολογισθεί ότι θα συμβεί ένα τέτοιο εξαιρετικά κοντινό πέρασμα, σε απόσταση μόλις 15 χιλιάδες χιλιόμετρα.
Φυσικά χαρακτηριστικά
Η μέση διάμετρος του Τόμσεν εκτιμάται σε 13,61 χιλιόμετρα. Ο φασματικός τύπος του είναι S (λιθώδης), ενώ το γεωμετρικό άλβεδό του είναι 0,055 ± 0,015. Ο Τόμσεν περιστρέφεται γύρω από τον εαυτό του μία φορά κάθε 4 ώρες και 14 λεπτά.
Εξωτερικοί σύνδεσμοι
Τομσεν
Τιβέριος Γ΄
Το αληθινό του όνομα ήταν Αψίμαρος και ήταν δρουγγάριος στο θέμα των Κιβυραιωτών. Ο Δρουγγάριος ήταν υψηλό στρατιωτικό αξίωμα αντίστοιχο του χιλιάρχου. Το 698, μετά την αποτυχία της εκστρατείας στη Βόρεια Αφρική, ο Αψίμαρος κατέφυγε στην Κρήτη και εκεί τα στρατεύματα τον ανακήρυξαν αυτοκράτορα.
Στρατιωτικές επιχειρήσεις
Ως έμπειρος στρατιωτικός, ο Τιβέριος αποδείχτηκε αρκετά ικανός. Η αρχή του 8ου αιώνα τον βρήκε δεινά πιεζόμενο να προσπαθεί να αναχαιτίσει τις αραβικές επιδρομές στην βόρεια Συρία και στην Κιλικία. Επιτέθηκε στους Άραβες στην Μ. Ασία με επιτυχία. Οι δυνάμεις του εισέβαλαν στην Αρμενία και στη βόρεια Συρία και απώθησαν τους Άραβες στην Κιλικία.
Το τέλος
Κατά την διάρκεια της εξορίας του στη Χερσώνα, ο Ιουστινιανός δεν είχε πάψει να σχεδιάζει την αιματηρή επάνοδό του. Το 703 οι αρχές της Χερσώνας αποφάσισαν να τον στείλουν πίσω στην Κωνσταντινούπολη. Ο Ιουστινιανός απέδρασε και σύναψε στρατηγικές συμφωνίες με τους Βουλγάρους και τους Χαζάρους. Την άνοιξη του 705 ο Ιουστινιανός έφερε τον στρατό του μπροστά στα τείχη της Κωνσταντινούπολης. Τελικά κατάφερε να εισέλθει στην πόλη. Σύντομα η αυτοκρατορική φρουρά εξουδετερώθηκε. Ο Τιβέριος δραπέτευσε στην Νικομήδεια όμως τον Φεβρουάριο του 706 συνελήφθη. Σύρθηκε στον ιππόδρομο μαζί με τον προκάτοχό του Λεόντιο και εκτελέστηκαν δημόσια.
Ρομάτζι
Τα ρομάτζι (Ιαπ: ローマ字) (ακριβέστερα ροούμα-τζι δηλαδή ρωμαϊκά γράμματα) είναι τα λατινικά γράμματα που χρησιμοποιούνται για να αποδώσουν τους ήχους της ιαπωνικής γλώσσας. Υπάρχουν διάφορα συστήματα απόδοσης των ιαπωνικών με λατινικά γράμματα. Η απόδοση του όρου ως ρομάντζι είναι εσφαλμένη.
Πίνακας επιπρόσθετων κατακάνα
Αυτά τα γράμματα χρησιμοποιούνται για να την απόδοση ξένων λέξεων στα ιαπωνικά. Δεν έχουν καθιερωθεί επίσημα.
<ul> <li>† — Τα γράμματα με κόκκινο δε χρησιμοποιούνται στα σύγχρονα ιαπωνικά.</li> <li>‡ — Το γράμμα を wo προφέρεται ως o όταν χρησιμοποιείται ως μόριο στα σύγχρονα ιαπωνικά.</li> <li> Γράμματα που οι λατινικές τους αποδόσεις τους υπάρχουν σε παρενθέσεις χρησιμοποιούνται μόνο για λόγους ευφωνίας κατά το φαινόμενο rendaku/ ρέν'ντακου .</li> <li> Η απόστροφος ('), στις ελληνικές αποδόσεις, χρησιμοποιείται και για να ξεχωρίσει το ん όταν ακολουθείται από φωνήεν (π.χ. んあ, n'a, ν'α), αλλά και ορθογραφικούς διαχωρισμούς συλλαβών με (παρ)όμοια προφορά. Συνήθως, όμως, –η απόστροφος– παραλείπεται από τις ελληνικές μεταγραφές.</li> <li> Οι συλλαβές που γράφονται «σύμφωνο – υ – φωνήεν», διαβάζονται σαν μία. Δηλαδή, το μυα διαβάζεται σαν το μυα στο μυαλό. Το νυα σαν το νια στο νιάου. Το χυο όπως το χιο στο χιόνι κ.ο.κ. </li> </ul>
Διαφορές μεταξύ συστημάτων Ρομάτζι
Αυτός ο πίνακας δείχνει τις βασικές διαφορές ανάμεσα στα κυριότερα συστήματα Ρομάτζι
Κατηγορία:Ιαπωνική γλώσσα
Lancia Prisma
Το Lancia Prisma (Tipo 831) ήταν ένα μεσαίο οικογενειακό αυτοκίνητο, που παρήχθη από την ιταλική αυτοκινητοβιομηχανία Lancia, από τον Νοέμβριο του 1982 έως τον Απρίλιο του 1989. Ήταν βασικά η 4-πορτη έκδοση σεντάν 3 όγκων του Lancia Delta πρώτης γενιάς και, όπως συνέβη και με το αρχικό Delta, μοιραζόταν το ίδιο αμάξωμα και κινητήρες με τα Fiat Ritmo και Fiat Regata. Αντίθετα με το Delta πρώτης γενιάς του 1979 - 1994, ωστόσο, που μέχρι σήμερα παραμένει το πιο πετυχημένο αυτοκίνητο στην ιστορία των ράλλυ, το Prisma δεν γνώρισε καμία καριέρα στους αγώνες αυτοκινήτων.
Σχεδίαση
thumb|left|Το πλαϊνό προφίλ ενός Lancia Prisma.
Η διαμόρφωση της εκδοχής σεντάν του Delta ανατέθηκε στον ίδιο σχεδιαστή της Delta πρώτης γενιάς, τον Τζορτζέτο Τζουτζιάρο, ο οποίος και τη διαμόρφωσε κατά τα έτη 1979 και 1980. Τα δύο μοντέλα μοιράζονταν την ίδια πλατφόρμα, με κοινό μεταξόνιο στα 2.475 χιλιοστά, καθώς και τις πόρτες, το παρμπρίζ και τα μηχανικά μέρη. Με συνολικό μήκος αμαξώματος στα 4,18 μέτρα, το Prisma τοποθετήθηκε τότε επίσημα στο κατώτερο άκρο της μεσαίας κατηγορίας D, αν και με τα σημερινά στάνταρ θα είχε καταταγεί στη μικρομεσαία κατηγορία C. Όπως και η αρχική Delta, το αμάξωμα του Prisma ήταν εξ ολοκλήρου από χάλυβα και φυσικά αυτοφερόμενο (ενιαίο δομικό σύνολο).
Εμπορική πορεία
Η εγχώρια παρουσίαση του Lancia Prisma έγινε στα τέλη Δεκεμβρίου του 1982 και οι πρώτες πωλήσεις στην Ιταλία ξεκίνησαν στις αρχές Ιανουαρίου του 1983, ενώ η πρεμιέρα για τις άλλες χώρες της Ευρώπης έγινε στο Σαλόνι Αυτοκινήτου της Γενεύης τον Μάρτιο του 1983. Από τους πρώτους μήνες, έγινε το νούμερο 1 σε εμπορική απήχηση μοντέλο της Lancia, με καθημερινή παραγωγή 250 αντιτύπων, φτάνοντας μάλιστα συνολική ετήσια παραγωγή 100.000 αυτοκινήτων το 1984. Μηχανικά εξοπλίστηκε, κατά τη διάρκεια της καριέρας του, με πέντε κινητήρες βενζίνης, ισχύος 78 - 115 hp, και έναν πετρελαιοκινητήρα 1.9 λίτρων, σε εκδοχές με και χωρίς turbo, ισχύος 80 και 65 hp αντίστοιχα. thumb|left|[[Πλευρά οδήγησης|Δεξιοτίμονο Lancia Prisma 1.6 λίτρων του 1989.]]
Στο Σαλόνι Αυτοκινήτου στο Τορίνο τον Απρίλιο του 1986, ταυτόχρονα με το Delta, το Prisma υποβλήθηκε στο ίδιο αντίστοιχο μικρό λίφτινγκ, με νέα σχεδίαση στις ζάντες, βελτιώσεις στο εσωτερικό και επανασχεδιασμό στη γρίλια μεταξύ των μπροστινών προβολέων. Η νέα αυτή εκδοχή, μπήκε στην παραγωγή τον Μάιο του 1986, αντικαθιστώντας κατευθείαν την προηγούμενη και συνέχισε τις καλές πωλήσεις της.
Τελικώς, το Prisma αντικαταστάθηκε τον Απρίλιο του 1989 από το Lancia Dedra, αν και σε ορισμένα κράτη, όπως στη Γερμανία και στην Ελλάδα, το Dedra λανσαρίστηκε μόλις στις αρχές του ημερολογιακού έτους 1990. Αντιθέτως, η παραγωγή του Lancia Delta πρώτης γενιάς έληξε στα τέλη του 1992 και αντικαταστάθηκε από τη δεύτερη γενιά τον Μάρτιο του 1993, αν και ειδικότερα οι εκδόσεις HF Integrale διατηρήθηκαν στην παραγωγή έως το 1994, λόγω της εξαιρετικά υψηλής τους απήχησης.
Κινητήρες
thumb|right|Το πίσω μέρος ενός Lancia Prisma 1.6 λίτρων.
Το Lancia Prisma προσφερόταν με τους εξής κινητήρες, όλοι 4-κύλινδροι σε σειρά (Ι4):
Αν και όλοι οι κινητήρες του Prisma είχαν προέλθει από την μητρική Fiat, οι μηχανικοί της Lancia είχαν τοποθετήσει εντελώς διαφορετικές κυλινδροκεφαλές από αλουμίνιο και συστήματα ηλεκτρονικού ψεκασμού καυσίμου (fuel injection). Ως αποτέλεσμα, δεν είναι όλα τα μηχανικά μέρη ανταλλάξιμα μεταξύ των μοντέλων των δύο εταιρειών.
Εξωτερικοί σύνδεσμοι
Prisma Κατηγορία:Μεσαία αυτοκίνητα
The Jimi Hendrix Concerts
The Jimi Hendrix Concerts είναι ο τίτλος του ζωντανά ηχογραφημένου άλμπουμ του Τζίμι Χέντριξ, το οποίο κυκλοφόρησε σε μορφή δίσκου βινυλίου τον Αύγουστο του 1982 μέσω της δισκογραφικής εταιρείας "CBS Records" στη Βρετανία, της "Castle Communications" στη Γαλλία και της "Reprise Records" στην Αμερική.
Το άλμπουμ ηχογραφήθηκε κατά την περίοδο που ο Χέντριξ έπαιζε με την αρχική σύνθεση των Experience, με εξαίρεση τα κομμάτια "Red House" και "Hey Joe" που ηχογραφήθηκαν με τον Μπίλι Κοξ να έχει αντικαταστήσει τον Νόελ Ρέντινγκ στο μπάσο.
Θέσεις τσαρτ
The Jimi Hendrix Concerts (άλμπουμ)
Επίσημη κυκλοφορία: Αύγουστος 1982
Τα μέλη των Experience
Οι μουσικοί οι οποίοι ηχογράφησαν το "The Jimi Hendrix Concerts" είναι οι εξής:
Πηγές
Κατηγορία:Δισκογραφία του Jimi Hendrix Κατηγορία:Άλμπουμ του 1982
NGC 7003
Ο NGC 7003 είναι σπειροειδής γαλαξίας ο οποίος απέχει περίπου 220 εκατομμύρια έτη φωτός από τη Γη και βρίσκεται στον αστερισμό Δελφίν και εκτιμάται ότι έχει διάμετρο 80 χιλιάδων ετών φωτός. Ανακαλύφθηκε από τον αστρονόμο Χάινριχ ντ' Αρέ (Heinrich d'Arrest) στις 26 Αυγούστου 1864.
Θάσος (ταινία)
Το Θάσος είναι ελληνική ασπρόμαυρη ταινία μικρού μήκους παραγωγής 1961. Ήταν ένα ντοκιμαντέρ για το νησί Θάσος και είχε βραβευτεί στο Φεστιβάλ Κινηματογράφου της Μόσχας το 1961.
Βραβεία
Κατηγορία:Ελληνικά ντοκιμαντέρ Κατηγορία:Ελληνικές ταινίες μικρού μήκους Κατηγορία:Ελληνικές ασπρόμαυρες ταινίες Κατηγορία:Ελληνόφωνες ταινίες Κατηγορία:Ταινίες γυρισμένες στην Ελλάδα Κατηγορία:Ταινίες του 1961 Κατηγορία:Θάσος
Εγιαλέτι της Θεσσαλονίκης
Διοικητικές υποδιαιρέσεις
Σαντζάκια υπαγόμενα στο Εγιαλέτι της Θεσσαλονίκης στα μέσα του 19ου αιώνα:
Κυβερνήτες
Κυβερνήτες του εγιαλετίου:
Παραπομπές
Θεσσαλονικη
Κανκούζο (επαρχία)
Η Επαρχία Κανκούζο (γαλλικά: Province de Cankuzo) είναι μια από τις 17 επαρχίες του Μπουρούντι. Βρίσκεται βορειοανατολικά του Μπουρούντι. Έχει έκταση 1.965 τ.χλμ. και πληθυσμό 172.477 κατοίκων με πυκνότητα 87,8 κατοίκων ανά τ.χλμ. Πρωτεύουσα είναι η Κανκούζο.
Παραπομπές
Κατηγορία:Επαρχίες του Μπουρούντι
Μπενβενούτο Τίζι
δεξιά|μικρογραφία|262x262εσ| Ο Ιησούς κοιμώμενος ( [[Μουσείο του Λούβρου|Λούβρο ).]] δεξιά|μικρογραφία|267x267εσ| Μνημείο του Γκαροφάλο στο [[Ροβίγκο ( Ιταλία )]] Ο Μπενβενούτο Τίζι (Benvenuto Tisi ή Il Garofalo, 1481 – 6 Σεπτεμβρίου 1559) ήταν υστερο- Αναγεννησιακός - μανιεριστής Ιταλός ζωγράφος της Σχολής της Φερράρα. Η καριέρα του Γκαροφάλο ξεκίνησε όταν συνδέθηκε με την Αυλή του Δούκα ντ' Έστε. Τα πρώτα του έργα έχουν χαρακτηριστεί ως "ειδυλλιακά", αλλά συχνά συμμορφώνονται με τις περίτεχνες ιδέες που ευνοούνται από την καλλιτεχνικά εκλεπτυσμένη Αυλή της Φερράρα. Το ψευδώνυμό του, Garofalo, Γκαροφάλο, μπορεί να προέρχεται από τη συνήθεια του να υπογράφει κάποια έργα με την εικόνα ενός γαρίφαλου (στα ιταλικά garofano ).
Αρχική εκπαίδευση
Γεννημένος στο Κανάρο (Canaro) κοντά στη Φερράρα, ο Τίζι πιθανότατα μαθήτευσε με τον Ντομένικο Πανέττι και ίσως με τον Λορέντσο Κόστα και ήταν σύγχρονος, και μερικές φορές συνεργάτης, με τον Ντόσσο Ντόσσι. Το 1495 εργάστηκε στην Κρεμόνα με τον θείο του (από την πλευρά της μητέρας του) Νικκολό Σοριάνο και στη Σχολή του Μποκκατσίνο, ο οποίος τον εισήγαγε στον βενετσιάνικο τρόπο χρήσης των χρωμάτων. Πιθανόν να πέρασε τρία χρόνια (1509-1512), στη Ρώμη. Αυτό τον οδήγησε σε στυλιζαρισμένο κλασικό ύφος, επηρεασμένο περισσότερο από τον Τζούλιο Ρομάνο.
Προσκεκλημένος από έναν ευγενή της Φερράρα, τον Τζερόνιμο Σαγκράτο (Geronimo Sagrato) στη Ρώμη, εργάστηκε για λίγο υπό τον Ραφαήλ στη διακόσμηση των Αιθουσών του Ραφαήλ. Από τη Ρώμη, οικογενειακές υποθέσεις τον επανέφεραν στη Φερράρα. Εκεί ο Δούκας Αλφόνσος Α΄ των Έστε του ανέθεσε να ζωγραφίσει πίνακες, μαζί με τον Ντόσι, στο Delizia di Belriguardo και σε άλλα παλάτια. Έτσι, το ύφος του Τίζι εντάσσεται στις σχολές της Λομβαρδίας, της Ρώμης και της Βενετίας.